མཆོད་རྟེན་གཅིག་ནི་རྒྱུན་དུ་མཐོང་བའི་ལུགས་ལྟར་བཞེངས་འདུག་ལ།འགྲམ་དུ་ཤིང་ཕུང་སྣ་ཚོགས་སྐྱེས་ཏེ་ཁེབས་པ་ཙམ་ལས་གཏོར་སྐྱོན་ཆེན་པོ་ཐེབས་མི་འདུགགཞན་ཞིག་ནི་མགོ་མཇུག་བསྒྱུར་ཏེ་བཞེངས་པ་རེད་ཅེས་ཟེར་ཡང་།ད་ལྟར་ཤུལ་ཙམ་ལས་མཇལ་རྒྱུ་མི་འདུགངས་ཚོད་ཚོད་ཀྱིས་དེ་གཉིས་ལ་མཆོད་རྟེན་ལུགས་འབྱུང་མ་དང་ལུགས་ལྡོག་མ་ཞེས་འབོད་བཞིན་ཡོད།མཆོད་རྟེན་གྱི་རྨང་རྡོ་རྣམས་སྲ་མོར་ཆགས་ཏེ་ཕན་ཚུན་དམ་པོར་འབྱར་བ་ལས་དུས་ཚོད་ཀྱི་ཡུན་རིང་ཚོར་ཐུབ།དེ་ཡང་བཤད་རྒྱུན་དུ་བཻ་རོ་ཙ་ན་ཡུལ་འདིར་ཕེབས་དུས།གོང་དུ་ཞུས་པའི་བྲག་དཀར་གཡུང་དྲུང་རིན་པོ་ཆེ་དང་མཇལ་བ་དང་།དེ་ནས་ལྷ་ས་ནས་ཡོང་བའི་འབག་མོ་ཞིག་དང་མཐུ་དང་རྫུ་འཕྲུལ་འགྲན་རྗེས།དེ་བཏུལ་ཏེ་ས་འདི་ལ་མནན་པ་བརྒྱབ་ནས་མཆོད་རྟེན་བཞེངས་པ་རེད་ཟེར།